સીઆઈએ જનરલ કરિઅપ્પાને લઈને બીજા એક અહેવાલમાં શું લખે છે તે વાંચો. ડિસેમ્બર ૧૫, ૧૯૪૮ના સીઆઈએના અહેવાલમાં ભારતના નવા સૈન્યપ્રમુખ શીર્ષક અંતર્ગત લખવામાં આવ્યું છે, ભારતના નવા સેનાપ્રમુખ જનરલ કરિઅપ્પા પ્રથમ દૃષ્ટિએ કમજોર અને સ્વભાવથી અસ્થિર મનના અને સેના બાબતે નિર્ણયો લેવામાં અસમર્થ જણાય છે. તેઓ ભારત સરકારને સાચી સલાહ આપવાને બદલે પોતાની પ્રતિષ્ઠા વધારવા કાશ્મીરને લઈને અયોગ્ય નિર્ણય કરશે એવી સંભાવના છે.